पोकरण | राजकीय कन्या महाविद्यालय में स्नातक प्रथम वर्ष कला में ऑनलाइन प्रवेश की प्रक्रिया की अंतिम तिथि 25 जून है। अंतरित प्रवेश वरीयता सूची एवं प्रतीक्षा सूची का प्रकाशन 27 जून को किया जाएगा। महाविद्यालय के प्राचार्य ने बताया कि मूल प्रमाण पत्रों की जांच 4 जुलाई एवं प्रवेश शुल्क ई मित्र पर जमा करवाने की अंतिम तिथि 5 जुलाई रहेगी। प्रथम प्रवेशित छात्राओं की सूची का प्रकाशन 6 जुलाई को किया जाएगा। 7 जुलाई से विधिवत अध्ययन कार्य प्रारंभ होगा। गत वर्ष नियमित छात्राओं को प्रवेश के लिए पुन: आवेदन प्रस्तुत नहीं करना है ।